Sammen med Eivind Rølles skrev han sangen «Somewhere Beautiful», som ble fremført av Nora Foss Al-Jabri i finalen under Melodi Grand Prix 2012. Låten kom på annenplass, bak Tooji med «Stay». I 2014 samarbeidet han med Trine Rein og skrev låten «Closer» for KFUK-KFUM-speiderleiren «Tett På 2014». I 2017 ble solo-albumet «Got to be» sluppet, med singelen «Still». I 2018 kom singelen «Mu Bákti» i forbindelse med TV-programmet «Muitte Mu» på NRK1. I 2019 ble singelen «Det blir fred», skrevet sammen med Trygve Skaug og fremført sammen med Maria Arredondo, Gaute Ormåsen, Tine Thing Helseth og Torstein Sødal, A-listet på NRK P1. I 2020 skrev og produserte Christian vinnerlåten i Melodi Grand Prix 2020; «Attention» for Ulrikke Brandstorp, sammen med Kjetil Mørland. I 2021 kom singelen «Fargespill».